EkBass/fiwiki-20250220-pages-articles huggingface dataset:
Raffinointi

Raffinointi tarkoittaa jalostamista tai puhdistamista. Raffinoinnilla tarkoitetaan pääasiassa sitä prosessia, jonka avulla puhdistetaan jokin aine, ts. erotetaan jokin tietty aine jostain toisesta aineesta. Raffinaatit ovat elintarviketeollisuuden tai kaivannaisteollisuuden valmistamia tuotteita tai muita tuotoksia, joista on jokin osa poistettu. Tämän luokan elintarvikkeet sisältävät yleensä paljon valkeita vehnäjauhoja. Käsite raffinointi on yleisessä käytössä elintarvikkeiden yhteydessä, ja usein sävyltään kielteisessä merkityksessä. Raffinointi tarkoittaa, että elintarvikkeesta on poistettu sellaisia osatekijöitä, jotka saattavat olla ihmisen kannalta hyödyllisiä, mutta jotka kuitenkin syystä tai toisesta halutaan poistaa, esimerkiksi niistä tulee raffinoinnin tuloksena hienompia ja siten myyvämpiä. Elintarvikkeiden raffinointi vähentää usein niiden sisältämiä ravinteita, mutta toisaalta se vähentää myös ravinteiden imeytymistä heikentäviä fytaatteja.. Raffinointi vähentää usein myös ruoan makua, esimerkiksi raffinoitu kookosöljy ei maistu eikä tuoksu miltään. Muita esimerkkejä raffinoiduista elintarvikkeista eli raffinaateista ovat sokeri, valkoiset vehnäjauhot, ruissihtijauho ja valkoinen riisi. Riisin raffinointi keksittiin jo 1800-luvun puolivälissä. Esimerkiksi Talvivaaran kaivos tuottaa bioliuotusprosessinsa vuoksi runsaasti raffinaattilientä, jossa ei ole enää suuria määriä arvometalleja, mutta sulfaattia sekä esimerkiksi mangaania voi olla paljonkin. == Lähteet == == Aiheesta muualla == *Karppausinfofoorumin keskustelu raffioinnista. Luokka:Prosessitekniikka Luokka:Materiaalitekniikka Luokka:Elintarviketeollisuus Luokka:Kaivosteollisuus Luokka:Seulonnan keskeiset artikkelit
Emma Tillman

Emma Fanchon Faust Tillman (22. marraskuuta 1892 Gibsonville, Pohjois- Carolina, Yhdysvallat – 28. tammikuuta 2007 East Hartford, Connecticut, Yhdysvallat) oli maailman vanhin tunnettu henkilö neljän päivän ajan. Emma Tillman syntyi plantaasin vuokraviljelijöiden perheeseen vuonna 1892. Hänen vanhempansa olivat syntyneet samalla plantaasilla orjuudessa. Sieltä perhe muutti 1900 Connecticutiin, jossa Emma Tillman toimi Katharine Hepburnin palvelijana. Neljä Tillmanin sisaruksista eli myös yli 100 vuoden ikäisiksi. Tillman asui viimeiset päivänsä hoitokodissa East Hartfordissa Connecticutissa. Hänestä tuli maailman vanhin elossa oleva henkilö 24. tammikuuta 2007, kun aikaisemmin ennätystä hallussaan pitänyt puertoricolainen Emiliano Mercado del Toro kuoli. Tillman kuoli 114 vuoden ja 67 päivän iässä 28. tammikuuta 2007. Hänen jälkeensä maailman vanhimman tunnetun henkilön tittelin sai japanilainen Yone Minagawa. Emma Tillman oli ennen kuolemaansa viimeinen tunnettu vuonna 1892 syntynyt henkilö. == Lähteet == == Aiheesta muualla == * She's in Guinness! * U.S. woman now world's oldest known person Luokka:Maailman vanhimmat henkilöt Luokka:Yli 110-vuotiaiksi eläneet afroamerikkalaiset Luokka:Vuonna 1892 syntyneet Luokka:Vuonna 2007 kuolleet
Carl Gustaf Lundgren

Carl Gustaf Lundgren (1779–1854 Kuopio) oli suomalainen kuparipiirtäjä, joka loi merkittävän uran Tukholmassa.Artikkeli Lundgren opiskeli Tukholmassa Kuninkaallisessa taideakatemiassa, mutta valmistui lisäksi itseopiskelun kautta kaivertajaksi. Hänen kaiverruksiaan ei kuitenkaan pidetä kovin korkeatasoisina. Parhaita ovat muotokuvat Aron Westénistä, J. E. Noreenista ja Kaarle XIV Juhanasta. Hän teki myös kirjankuvitusta, mutta siirtyi myöhemmin kartankaiverrukseen ja tekstaukseen. ==Lähteet== *Nordisk Familjebok ===Viitteet=== Luokka:Kaivertajat Luokka:Suomalaiset kuvittajat Luokka:Vuonna 1779 syntyneet Luokka:Vuonna 1854 kuolleet
Edla Blommér

Edla Gustava Blommér (myös Jansson-Blommér, 10. toukokuuta 1817 Helsinki – 19. joulukuuta 1908) oli suomalainen taidemaalari. Blommérin vanhemmat olivat teurastaja Salomon Jansson ja Eva Sofia o.s. Palenius. Hänen puolisonsa oli taiteilija Nils Blommér. Hän opiskeli kotimaassa Johan Erik Lindhin johdolla ja ulkomailla Ruotsin kuninkaallisessa taideakatemiassa, Kungliga Akademien för de Fria Konsterna, Tukholmassa 1843–1844. Tukholmassa asuessaan hän oli Ruotsiin muuttaneen kirjailija Sara Wacklinin vuokralaisena ja teki tästä myöhemmin muotokuvan.Oulun kaupunginkirjasto Maininta muotokuvasta Teoksia oli ensi kerran esillä näyttelyssä kotimaassa 1847. __NOTOC__ ==Lähteet== *Kuvataiteilijamatrikkeli ===Viitteet=== ==Kirjallisuutta== * Signe Stjerncreutz: Edla Blommér. Målaren N. J. O. Blommérs maka, Finsk Tidskrift 1926 :1 *Sinisalo, Soili: Edla Jansson-Blommér. – Teoksessa Naisten huoneet: taidetta Ateneumin kokoelmista 1840–1950. Ateneumin julkaisut n:o 6. Helsinki: Suomen taiteen museo Ateneum 1997, s. 8–9. *Konttinen, Riitta, Taiteilijapareja, 1991 ==Aiheesta muualla== Luokka:Suomalaiset taidemaalarit Luokka:Vuonna 1817 syntyneet Luokka:Vuonna 1908 kuolleet
Peer Gynt (näytelmämusiikki)

Peer Gynt op. 23 on Edvard Griegin säveltämä näytelmämusiikki Henrik Ibsenin näytelmään Peer Gynt vuodelta 1874. Grieg empi suostua Ibsenin pyyntöön mutta suostui. Musiikki valmistui vuonna 1875 ja ensiesitys oli 24. helmikuuta 1876 Kristianiassa (nykyisin Oslo), jossa Grieg johti itse orkesteria. Teos oli menestys, mutta Grieg kommentoi että ei voinut säveltää kuten halusi teatterin johdon asettamien aikarajoitusten vuoksi. Kun Peer Gynt esitettiin Kööpenhaminassa vuonna 1885 Grieg otti tilaisuuden työstää uudelleen suuren osan teoksen musiikkista ja lisäsi siihen uusia osia. Griegin kuoleman jälkeen vuonna 1908 julkaistun musiikin kesto on lähes 90 minuuttia. Alkuperäisessä näytelmämusiikissa on 26 osaa, mukana on lauluja ja kuoro-osuuksia. Grieg muodosti myöhemmin musiikista kaksi orkesterisarjaa, jotka ovat tunnetuimmat. Ensimmäinen sarja op. 46 (1888) on koottu näytelmän osista: # Aamutunnelma # Åsen kuolema # Anitran tanssi # Vuorenkuninkaan luolassa Toinen sarja op. 55 (1891) on Griegin mukaan ”näytelmätön musiikki”: # Arabialainen tanssi # Morsiamen ryöstö # Peer Gyntin kotiinpaluu # Solveigin laulu == Lähteet == == Aiheesta muualla == * Peer Gynt, Op.23 ISMLP-projektissa Luokka:Edvard Griegin teokset Luokka:1870-luvun musiikkiteokset it:Peer Gynt#Le musiche di scena di Grieg
Rake

Rake on erityisesti tietokoneohjelmistojen kääntämiseen ja asentamiseen suunniteltu työkalu hieman samaan tapaan kuin Make ja SCons. Se on kirjoitetu Ruby-kielellä, ja sen Makefile-tiedostoa vastaava Rakefile käyttää Ruby- syntaksia. Raken alkuperäinen kehittäjä on Jim Weirich. Rake käyttää Rubyn lohkoja erilaisten tehtävien (tasks) määrittelyyn. Useimmille tyypillisille tehtäville on jo olemassa valmiita tehtäviä, kuten tiedostojen manipulointiin, käännöstuotosten poistoon jne. Rakefile-tiedostot muodostavat eräänlaisen DSL:n Ruby-kielen päälle, jota on verrattain helppo käyttää. Raken suurin vahvuus onkin siinä, että koska tiedostojen käyttämä kieli on täysiverinen ohjelmointikieli, sen ilmaisuvoima on paljon suurempi kuin monien muiden vastaavien työkalujen. Lisäksi käyttäjän ei tarvitse opetella uutta kieltä mutkikkaiden toimenpiteiden suorittamiseen. == Esimerkki == Oheinen esimerkki on Jim Weirichin Rake-esityksestä Building with Rake. task :build => [:generate_html, :copy_images] task :generate_html => [:create_directories] do system %{./runwpb rake.wpb} end task :copy_images => [:create_directories] do File.copy "pics/rake.gif", "html/images/rake.gif" File.copy "pics/target.jpg", "html/images/target.jpg" end task :create_directories do File.makedirs "html" File.makedirs "html/images" end Säännöistä näkee, että esimerkiksi :build vaatii tehtävien :generate_html ja :copy_images suorittamisen, ja :generate_html edelleen vaatii :create_directories -tehtävän suorittamisen. == Aiheesta muualla == * http://rake.rubyforge.org/ * Using the Rake Build Language, Martin Fowler * Building with Rake, Jim Weirich Luokka:Käännöstyökalut
Piiskamadot

Piiskamadot (Trichuris) ovat piiskamaisia sukkulamatoja, jotka elävät loisina eläinten paksusuolessa. Ne ovat toisesta päästä paksuja ja ohenevat suhteellisen tasaisesti ohueksi "piiskaksi". Ihmisen paksusuolessa elävä piiskamatolaji on Trichuris trichiura. Koirassa elää Trichuris vulpis, ja muillakin eläinryhmillä on omat matonsa. Tahallisesti elimistöön päästettyjen piiskamatojen on todettu vähentävän Colitis ulcerosaa eli haavaista paksusuolen tulehdusta. thumb|left|150px|Piiskamadon muna, poimittu ulosteesta ==Lajeja== *Trichuris campanula *Trichuris muris *Trichuris suis *Trichuris trichiura *Trichuris vulpis Luokka:Sukkulamadot Luokka:Eläinten loistaudit
Didi

Valdir Pereira (8. lokakuuta 1928 Campos, Rio de Janeiron osavaltio, Brasilia – 12. toukokuuta 2001 Rio de Janeiro, Rio de Janeiron osavaltio, Brasilia) eli Didi oli brasilialainen jalkapalloilija. Hän pelasi Brasilian maajoukkueessa vuosien 1954, 1958 ja 1962 MM-kilpailuissa, joista kahdessa jälkimmäisessä Brasilia voitti maailmanmestaruuden. Didi oli aikanaan yksi maailman parhaista pelinrakentajista, ja tunnettiin muun muassa vapaapotkustaan (”putoava lehti”). Seuratasolla hän edusti muun muassa Fluminensea, Botafogoa ja espanjalaista Real Madridia. Pelaajauransa jälkeen hän valmensi muun muassa Perun, Kuwaitin ja Saudi-Arabian maajoukkueita sekä turkkilaista Fenerbahçea. Didi kuoli keuhkokuumeeseen 72-vuotiaana vuonna 2001. == Lähteet == == Aiheesta muualla == * Didi Football Database -sivustolla * Didi Sambafoot.com- sivustolla Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1928 syntyneet Luokka:Vuonna 2001 kuolleet
Tamminiemen saunaseura

Tamminiemen saunaseura oli presidentti Urho Kekkosen lähipiirin muodostama yhteisö, joka keskusteli ja päätti saunoessa maan asioista. He kokoontuivat Tamminiemen hirsisaunaan, jonne kutsuttiin usein merkittäviä päättäjiä ja johtajia, joiden mielipiteisiin pyrittiin vaikuttamaan. Ryhmän vakiojäseniin kuuluivat Kekkosen lisäksi mm. Paavo Kastari, Jouko Loikkanen, Juho-Eino Niemi ja Kustaa Vilkuna. Lauantaisauna Tamminiemessä tapahtui virallisesti protokollan mukaisesti: saunavieraat tulivat viittä vaille viisi ala-aulaan ja sieltä mentiin viideksi saunaan. Kuudelta oli jo ruoka. Epävirallisesti yösauna alkoi kello 23 ja päättyi noin viideltä aamulla. Kekkonen oli kova saunoja ja halusi voittaa kaikki löylykisoissa, kuten usein kävikin. Saunassa kävi paljon neuvostojohtajia, tosin Nikita Hruštšov vain kerran. Kekkosen viimeisenä virkakeväänä vuonna 1981 Paavo Kastari saneli nauhalle muistiinpanoja saunailloista. Hänen puolisonsa, professori Irma Kastari, purki nauhat paperille 1990-luvun lopulla. Keskustelut on julkaistu toimittaja Pekka Hyvärisen kirjassa Suomen mies, Urho Kekkosen elämä vuodelta 2000. On huhuttu että Yhdysvaltain tiedustelupalvelu CIA salakuunteli ainakin Tamminiemen virka-asuntoa ja todennäköisesti myös saunassa käytyjä keskusteluja 1970-luvulla. Myös Yhdistyneen kuningaskunnan tiedustelupalvelun MI6:n on arveltu kuunnelleen keskusteluja. Nykyään kyseistä saunaa voi vuokrata. == Lähteet == Luokka:Sauna Luokka:Urho Kekkosen politiikka
Tri Caligarin kabinetti

Tri Caligarin kabinetti (Das Cabinet des Dr. Caligari) on vuonna 1920 ensi- iltansa saanut saksalainen mykkäelokuva. Robert Wiene ohjasi sen Carl Mayerin ja Hans Janowitzin käsikirjoituksen pohjalta. Elokuvaa pidetään sekä kauhufiktion että ekspressionistisen elokuvataiteen merkkipaaluna. Se oli myös ensimmäinen elokuva, jonka loppuratkaisussa tarinan asetelma käännetään päälaelleen edeltäviin tapahtumiin nähden. Elokuvaan päätynyt yllättävä ja jokseenkin tulkinnanvarainen loppuratkaisu ei ollut käsikirjoittajien eikä ohjaajan, vaan tuottajien keksimä. Alkuperäinen tarinan lopetus oli yksiselitteisempi. == Tarinan syntyminen ja tuotanto == Kirjailijat Hans Janowitz ja Carl Mayer tutustuivat toisiinsa Berliinissä pian ensimmäisen maailmansodan jälkeen. He näkivät elokuvan ihanteellisena mediana halutessaan kiinnittää huomiota pasifismiin ja tuoda esille vanhanaikaista porvaristoa kritisoineita näkemyksiään. He kirjoittivat yhdessä tarinan Tohtori Caligarin kabinetti. Nimi Caligari oli peräisin eräästä kirjasta, jonka Mayer oli lukenut. Kun käsikirjoittajat ehdottivat filmatisointia tuottaja Erich Pommerille, tämä yritti saada heidät lähtemään pois pienestä elokuvastudiostaan. Kuultuaan tarinan hän kuitenkin suostui välittömästi tuottajaksi. Pommer pyysi Fritz Langia elokuvan ohjaajaksi, mutta Lang oli tuolloin kiireinen Hämähäkit-elokuvan vuoksi. Niinpä ohjaajaksi nimitettiin Robert Wiene, jonka ohjaamaan koepätkään Pommer oli niin tyytyväinen, että antoi elokuvantekijöille vapaat kädet. Elokuvaa kuvattiin joulukuussa 1919 ja tammikuussa 1920. Ensi-ilta järjestettiin Berliinissä 26. helmikuuta 1920. == Näyttelijät == == Lähteet == == Aiheesta muualla == *Mykkäelokuvasivusto *Elokuva Internet Archivessa * Mies Mikkonen: Tri Caligarin kabinetti. Elitisti 4.11.2013. * Johan Förnäs: Tohtori Caligarin kabinetti: näin kauhu tuli elokuviin. Yle Teema 24.11.2014. Luokka:Saksalaiset kauhuelokuvat Luokka:Saksalaiset mykkäelokuvat Luokka:Saksalaiset mustavalkoelokuvat Luokka:Film noir -elokuvat Luokka:Vuoden 1920 saksalaiset elokuvat
Jurunalaiset kielet

Jurunalaiset kielet muodostavat tupi-kieliin kuuluvan kieliryhmän, jonka kieliä puhutaan vain Brasiliassa. Kieliryhmään kuuluu kolme alaryhmää, kullekin kielelle oma. Yksi kielistä on jo sammunut, ja toinen jäljellä olevista on vaarassa sammua. Kieliryhmä on pienimpiä tupilaisten kielten kieliryhmistä. Kieli Murteet Alue(et) Arvioitu puhujamäärä ISO 639-3 jurúna (yurúna) 2 kylää Mato Grosson pohjoisosassa (Brasilia) noin 200 `[jur]` maritsauá arupai Xingún kansallispuistossa, Mato Grosso (Brasilia) sammunut `[msp]` xipaya Xingújoen alajuoksu, Pará (Brasilia) 2 (2000). lähes sammunut `[xiy]` == Lähteet == Luokka:Tupi-kielet
First Blood (albumi)

First Blood on vuonna 2000 julkaistu Teron ensimmäinen albumi, joka koostuu täysin Commodore 64 -kotitietokoneella sävelletystä musiikista. First Blood oli myös ensimmäinen Rikos Recordsin julkaisema albumi.http://www.rikosrecords.com/ Kaikki albumin kappaleet ovat Mäyräsen itse säveltämiä ja esittämiä. == Kappalelista == === A-puoli === # # # # === B-puoli === # # # # Discogs.com - First Blood == Lähteet == == Aiheesta muualla == * Lifesaver - Vuoden 2000 parhaat kotimaiset albumit Luokka:Vuoden 2000 albumit Luokka:Vuoden 2000 esikoisalbumit Luokka:Suomalaiset elektronisen musiikin albumit Luokka:Commodore 64
Volvo C30

Volvo C30 on Volvon vuosina 2006–2013 valmistama alemman keskiluokan kolmiovinen hatchback. Sen edeltäjänä voidaan pitää vuosina 1986–1995 valmistettua Volvo 480 -mallia. C30 ei saanut itselleen suoraa seuraajaa, vaan sen ja S40/V50-mallit korvasi viisiovinen Volvo V40. == Volvo C30 (2006–2013) == Volvo C30 esiteltiin Pariisin autonäyttelyssä syyskuussa 2006. Auto perustuu Fordin, Volvon ja Mazdan yhteistyössä kehittämälle pohjalevylle rinnakkaismalliensa Volvo S40:n, V50:n ja C70:n tavoin. Volvon mukaan auto oli suunnattu kiireistä kaupunkielämää viettäville nuorekkaille ihmisille. Erikoinen piirre autossa on se, että takana on kolmen istuttavan istuimen sijasta kaksi erillistä istuinta. Lasinen takaluukun kansi on muotoilun piirteenä viittaus historiallisiin Volvo P1800ES- ja 480-malleihin. Vuoden 2009 Euro NCAP -kolaritestistä C30 sai tulokseksi täydet viisi tähteä. Bensiinimoottoreiksi oli aluksi tarjolla nelisylinteriset 1,6 (100 hv) ja 1,8 (125 hv) sekä viisisylinteriset 2,4i (170 hv) ja 2,5-litrainen (220 hv) T5. Dieselvaihtoehtoina olivat 1,6D- (109 hv), 2,0D- (136 hv) ja 2,4 D5 (180 hv) -moottorit. Lisäksi saatavana oli flexifuel-versio 1,8F (125 hv), joka toimii sekä etanolilla että bensiinillä. D5:n sai ainoastaan viisiportaisella automaattivaihteistolla varustettuna. T5-malli oli muotoilultaan muita urheilullisempi. Tammikuussa 2008 T5:n teho nousi 230 hevosvoimaan ja 2,4-litrainen D5-diesel tuli saataville manuaalivaihteisena. Samaan aikaan esiteltiin kuusiportainen Powershift-kaksoiskytkinvaihteisto, jonka sai ainoastaan 2,0 litran dieseliin. Volvo lupasi polttoaineenkulutuksen olevan kahdeksan prosenttia perinteistä automaattia alhaisempi.Seuraavan vuoden tammikuussa valikoima täydentyi toisella flexifuel-moottorilla, 2,0F:llä (145 hv). Marraskuussa poistui sekä 1,8 litran bensiinimoottori että sen flexifuel- versio. Huhtikuussa 2010 dieselvalikoima täydentyi 1,6-litraisella D2- (114 hv) sekä 2,0-litraisilla D3- (150 hv) ja D4 (177 hv) -moottoreilla. Samalla karsittiin 2,4 litran bensiinimoottori ja 2,0D. Heti toukokuussa mallistosta poistui myös D5 ja syyskuussa 1,6D. Lokakuussa poistui vielä 1,6-litrainen bensiinimoottori, mutta uutuutena oli uusi 1,6-litrainen (115 hv) diesel. Frankfurtin autonäyttelyssä syksyllä 2009 esiteltiin kasvojenkohotuksen kokenut C30, joka ehti markkinoille seuraavana vuonna. Samaan aikaan uudistui myös C70. Muutokset kohdistuivat lähinnä keulaan, johon tuli uudenlainen ilme. == Lähteet == == Aiheesta muualla == C30 Luokka:C-segmentin autot Luokka:2000-vuosikymmenen autot Luokka:2010-luvun autot
Cracker’s Revenge

Cracker's Revenge on vuonna 2003 julkaistu Teron toinen albumi. Kuten edellisenkin albumin, myös Cracker's Revengen musiikki koostuu Commodore 64:llä tehdystä musiikista. Albumin erikoisuutena on A-puolen lopussa oleva dataraita, joka sisältää tietokoneella ladattavan demon. == Kappalelista == === A-puoli === # # # # # (dataraita) === B-puoli === # # # # # (dataraidan remix) == Aiheesta muualla == * Desibeli.netin arvostelu * Ylioppilaslehti - Tietokonedataa Luokka:Vuoden 2003 albumit Luokka:Elektro Luokka:Suomalaiset elektronisen musiikin albumit Luokka:Demoskene Luokka:Commodore 64
Volvo V40 (2012)

Volvo V40 on Volvon vuosina 2012–2019 valmistama keskiluokan automalli, joka korvasi edeltäneet Volvo C30-, S40- ja V50-mallit. Auto on korimalliltaan viisiovinen hatchback, eikä sillä ole nimen lisäksi mitään yhteistä vuosina 1995–2004 valmistetun V40:n kanssa. == Volvo V40 (2012–2019) == Volvo V40 esiteltiin Geneven autonäyttelyssä keväällä 2012. Siinä oli ensimmäisenä autona maailmassa jalankulkijan turvatyyny, joka tulee onnettomuuden sattuessa esiin konepellin alta. Vuoden 2012 Euro NCAP -kolaritestistä V40 sai tulokseksi täydet viisi tähteä ja oli turvallisin siihen asti koskaan testattu keskiluokan henkilöautomalli. V40:n moottorivalikoima koostui aluksi kahdesta bensiini- ja kolmesta dieselmoottorivaihtoehdosta. Bensiinimoottorit olivat Fordin 1,6-litrainen (150/180 hv) EcoBoost ja Volvon oma 2,5-litrainen (254 hv) T5. Dieselit olivat Fordin 1,6-litrainen (115 hv) Duratorq ja Volvon 2,0-litraiset D3 (150 hv) sekä D4 (177 hv).Mallivuodelle 2014 Volvo esitteli uudet nelisylinteriset Drive-E-moottorit, joiden päästöt ja polttoaineenkulutus olivat paljon aikaisempaa pienemmät. Bensiinivaihtoehdot olivat nyt 1,5-litraiset T2 (122 hv) ja T3 (152 hv) sekä 2,0-litrainen T5 (245 hv). Dieselmoottorit puolestaan olivat 2,0-litraiset D2 (120 hv), D3 (150 hv) ja D4 (190 hv). D4:ään sai kuusivaihteisen manuaalivaihteiston lisäksi myös kahdeksanportaisen automaattivaihteiston, joka oli vakiona T5-malleissa. Muihin moottoreihin sai kuusivaihteisen manuaali- tai automaattivaihteiston. V40:stä esiteltiin myös maastokelpoisempi Cross Country -versio. Sen erottaa korotetusta alustasta, 19 tuuman vanteista ja puskurien suojalistoista. Cross Countryn moottorivaihtoehdot olivat T3 (152 hv), T4 (190 hv), T5 (245 hv), D2 (120 hv), D3 (150 hv) ja D4 (190 hv). T4 sekä T5 ovat nelivetoisia ja automaattivaihteisia. Geneven autonäyttelyssä keväällä 2016 esiteltiin kevyesti uudistettu Volvo V40. Ajovaloja muutettiin muun malliston tyyliseksi, samoin kuin etusäleikköä. Saataville tuli viisi uutta ulkoväriä ja myös verhoiluvaihtoehtoja uusittiin. == Lähteet == == Aiheesta muualla == V40 (2012) Luokka:C-segmentin autot Luokka:2010-luvun autot
Guadalupe Larriva

thumb|290px Teresa Guadalupe Larriva González (28. heinäkuuta 1956 - 24\. tammikuuta 2007) oli ecuadorilainen poliitikko, joka oli Azuayn entinen edustaja (2003–2007) ja maan ensimmäinen puolustusministeriksi nimitetty nainen. Hän johti Ecuadorin sosialistista puoluetta. 24\. tammikuuta 2007 Larriva kuoli kahden helikopterin törmäyksessä Mantan satamakaupungissa vain 9 päivää sen jälkeen, kun hänet oli valittu puolustusministeriksi."Ecuadorin puolustusministeri kuoli helikopterien törmäyksessä", hs.fi, 25. tammikuuta 2007. Samassa onnettomuudessa kuoli myös Larrivan 17-vuotias tytär ja viisi sotilashenkilöä . ==Lähteet== Luokka:Ecuadorilaiset poliitikot Luokka:Puolustusministerit Luokka:Vuonna 1956 syntyneet Luokka:Vuonna 2007 kuolleet Luokka:Lento-onnettomuudessa kuolleet
Volvo V90

Volvo V90 viittaa seuraaviin Volvo-malleihin: * Volvo V90, vuoden 1996 malli * Volvo V90, vuoden 2016 malli.
Saila Laakkonen

Saila Laakkonen on suomalainen näyttelijä, joka on esiintynyt vuosina 2006–2007 saippuasarjassa Salatut elämät. Sarjassa hän esitti teiniäiti Emma Ilolaa. Laakkonen on myös esiintynyt draamaelokuvassa Espoon viimeinen neitsyt sekä Salattujen elämien spin-off-sarjassa Romeo & Rafael Desperados. == Filmografia == Ilmestymisvuosi/ Ensiesiintyminen Nimi Tyyli Rooli 2003 Espoon viimeinen neitsyt Elokuva Emma 2004 Halkio Lyhytelokuva 2006–2007 Salatut elämät Televisiosarja Emma Ilola 2008 Romeo & Rafael Desperados Nettisarja ==Aiheesta muualla== * * Salatut elämät – Emma Ilola. MTV3 Internet. * Elokuvaesittely – Espoon viimeinen neitsyt Luokka:Suomalaiset televisionäyttelijät Luokka:Syntymävuosi puuttuu Luokka:Elävät henkilöt
Volvo S90

Volvo S90 viittaa seuraaviin Volvo-malleihin: * Volvo S90, vuoden 1996 malli * Volvo S90, vuoden 2016 malli.
Bangkokin metro

Bangkokin metro () on maanalainen joukkoliikennejärjestelmä Bangkokissa Thaimaassa. Järjestelmän avasi Thaimaan kuningas Bhumibol Adulyadej 3. heinäkuuta 2004 kello 19:19. Virallisesti metroa kutsutaan nimellä MRT (Mass Rapid Transit), yleiskielessä rot faifaa mahaanakhoon (tai yksinkertaisesti rot fai taidin (รถไฟใต้ดิน). Sen tunnuksena asemilla on M-kirjain. Järjestelmään kuuluu yksi linja (), joka tunnetaan epävirallisesti nimellä "sininen linja". Se kulkee Bangkokin päärautatieasemalta Hualamphongilta pohjoiselle rautatieasemalle Bang Sueen. Bangkokin metron on suunnitellut ja rakentanut saksalainen Siemens. MRT:n ja Skytrainin välillä on vaihtoasemia toistensa verkkoon. Asemat ovat hyvin moderneja, ja ne ovat rakenteeltaan suljettua tyyppiä, jossa laituri on eristetty tunneleista liukuovilla silloin, kun juna ei ole asemalla. Metrossa toimii oma kauppaketju Metro Mall. Metron hinnoittelu sai aluksi osakseen arvostelua, eikä suunniteltuihin matkustajamääriin ole aivan ylletty. Metron omistaa ja sitä ylläpitää Mass Rapid Transit Authority of Thailand (MRTA). == Metron asemat== * Bang Sue - Bang Suen rautatieasema * Kamphaeng Phet - Chatuchakin viikonloppumarkkinat * Chatuchak Park - yhteys BTS-asemaan (Mo Chit) * Phahon Yothin - Central Plaza * Lat Phrao * Ratchadaphisek - Hotelli Chaophya Park * Sutthisan * Huai Khwang - Hotellit Swissotel Concorde ja Emerald; paljon hierontalaitoksia * Thailand Cultural Centre - tulevaisuudessa vaihtoasema metron toisen vaiheen linjaan; tavaratalot Carrefour ja Robinson; sukkulabussi uloskäynnistä E1 Thaimaan kulttuurikeskukseen * Phra Ram 9 - Fortune Townin ostoskeskus; Tesco-Lotus (tavarataloketju) * Phetchaburi - Japanin suurlähetystö * Sukhumvit - yhteys BTS-asemalle Asok; hotelli Sheraton Grande; Soi Cowboy (uloskäynti E2) * Queen Sirikit National Convention Center - Thaimaan arvopaperipörssi * Khlong Toei * Lumphini - Lumphinin thainyrkkeilystadion; Suan Lumin yömarkkinat; Saksan, Tanskan ja Ranskan suurlähetystöt * Silom - yhteys BTS-asemaan (Sala Daeng), Lumphini-puisto * Sam Yan - Chulalongkornin yliopisto * Hualamphong - Bangkokin päärautatieasema; Chinatown == Aiheesta muualla == * MRTA:n viralliset sivut Luokka:Aasian metroliikenne Luokka:Bangkokin liikenne Luokka:Thaimaan rautatieliikenne
Pandeiro

thumb|Tuntematon henkilö soittaa pandeiroa. Pandeiro on pienehkö tamburiinin näköinen käsirumpu. Kaksi seikkaa kuitenkin erottaa tamburiinia ja pandeiroa toisistaan. Pandeiron kalvoa voidaan virittää, jolloin soittaja voi muuttaa ääntä korkeaksi tai matalaksi mielensä mukaan. Toinen ero on metallisten helistimien ääni. Pandeiron helistimien ääni on kuivempaa vähemmän soivaa kuin tamburiinissa. Tämä antaa tarkkuutta soittoon monimutkaisissa rytmeissä. Pandeiroa soitetaan pitämällä soitinta toisessa kädessä ja lyömällä vapaalla kädellä kalvoa. Soittamisessa varioidaan usein lyömällä kalvoa käden eri osilla, kuten peukalolla, sormenpäillä, koko kämmenellä tai kämmensyrjällä. Pandeirolla voidaan tehdä ääntä myös heiluttamalla soitinta (jolloin helistimet soivat) tai juoksuttamalla sormea pitkin kalvon pintaa, jolloin saadaan nopea tärinämäinen ääni aikaiseksi. Pandeiroa käytetään useissa brasilialaisissa musiikeissa, kuten sambassa, chorossa tai capoeirassa. Tunnettuja pandeiron soittajia ovat esimerkiksi Airto Moreira, Marcos Suzano ja Carlinhos Pandeiro de Ouro. Luokka:Rummut Luokka:Lyömäsoittimet
Atabaque

Atabaque on pitkä puusta tehty afrikkalais-brasilialainen rumpu. Sen runko on perinteisesti tehty brasilialaisesta jacaranda-puusta. Perinteiden mukainen lyömäkalvo taas on tehty vasikannahasta. Kalvon kiristykseen käytetään metallista vannetta, joka kiristetään narujärjestelmällä ja puisilla kiiloilla. Kiristäminen tapahtuu kevyesti kiiloja naputtamalla, jotka siten kiristävät tai löysäävät naruja. Atabaqueta käytetään osana brasilialaista kulttuuria, esimerkiksi capoeirassa, maculeléssa ja afrikkalais- brasilialaisessa uskonnossa candomblé. Candombléssa atabaqueta pidetään pyhänä. Atabaquet jaetaan soinnin ja rummun koon mukaan kolmeen luokkaan: rum, pisin ja matalin ääni, rum-pi, keskikokoinen rumpu, keskiäänellä ja lé, lyhyin rumpu, jossa on korkein ääni. Condomblén rituaaleissa ja maculeléssa käytetään usein kolmea erityyppistä atabaqueta mutta capoeirassa mukana on tyypillisesti vain yksi rumpu. Luokka:Rummut
Klustermus

Luovan ja esittävän säveltaiteen tapahtuma Klustermus on Raumalla järjestetty ilmainen yksipäiväinen musiikkifestivaali. Esiintyjät ovat edustaneet monia musiikkityylejä metallista jazziin. Ensimmäisen kerran Klustermus järjestettiin 2003, ja seuraavana vuonna tapahtuman asioista huolehtimaan perustettiin Klustermus ry. Kesätapahtuman ohella yhdistys on järjestänyt myös klubitapahtumia Klustermus saapuu kaupunkiin -nimellä. == Klustermuksen esiintyjiä == 2003: mm. Kromi, Cremated, Groove Uncut 2004: mm. Hidria Spacefolk, Lapko, Hamid Moeini Band, Härkä-äiti, Itkevä tyttö, Taipuva luotisuora 2005: mm. Kuolleet intiaanit, Fun, Point, Euforia, Poirot/Poiert 2006: mm. Kuusumun profeetta, Sweatmaster, Lowlife Rock'n'Roll Philosophers, Itkevä tyttö, Härkä-äiti, Lady Escape, Tuuli Innola 2007: mm. Risto, Boomhauer, Fun, No Shame, Viola, One Taste, Haternal, Delicious Orange, Kaihoa, Itkevä tyttö, Lady Escape 2008: mm. Penniless, Tuvalu, Kometa, Cosmo Jones Beat Machine, Delicious Orange, Euforia, Blood Makes Noise 2009: mm. Agent Kooper, Matti Mustosen ihmeellinen orkesteri, Njet!, Penniless, Kometa, Härkä-äiti, Murmansk, Joose Keskitalo, The Tarjas 2010: mm. The Sheena Hyenas, Ben's Diapers, Downstairs, The Mutants, The Spyro, Mangoo 2011: Betrayal at Bespin, Itkevä tyttö, Knucklebone Oscar, Pharaoh Pirttikangas, Anal Thunder, Sweatmaster, Magyar Posse, Njet!, The Celene, Marty the Random Guy, Härkä- äiti, AJU, Tero-Petri == Lähteet == == Aiheesta muualla == * www.klustermus.fi , tapahtuman omat kotisivut * Klustermus MySpace-sivustolla Luokka:Rauman tapahtumat Luokka:Musiikkifestivaalit Suomessa
Mediakeskus Lume

Mediakeskus Lume oli vuonna 1999 perustettu Helsingissä sijaitseva kansallinen audiovisuaalisen alan koulutus-, tutkimus- ja tuotantokeskus. Keskuksen aloja olivat elokuva, televisio, muu digitaalinen media ja lavastustaide. Lumeen tavoitteena oli monialaisen sisältötuotannon ja sisältölähtöisen tutkimuksen edistäminen. Mediakeskus toimi Aalto-yliopiston taiteiden ja suunnittelun korkeakoulun yhteydessä, ja palveli sitä tila-, tuotanto- ja tekniikkaresurssina. Lisäksi keskus palveli myös muita yliopistoja, korkeakouluja ja tutkimuslaitoksia sekä yrityksiä ja yhteisöjä. Lumeen tuotanto- ja tekniikkapalvelut tarjosivat ammattilaisapua tuotantojen ja tapahtumien suunnitteluun ja toteutukseen elokuva-, tv- sekä muihin tuotantoihin. Mediakeskus Lume oli myös kokous- ja konferenssipaikka. Vuonna 2016 Lumeen ja Aalto-yliopiston Media Factory:n toiminnot sulautuivat uudeksi Aalto Studios -mediakeskukseksi ja siirtyivät Otaniemeen. Mediakeskukselle valmistuu vuoden 2024 alussa Marsio-niminen studio- ja tuotantotalo. ==Lähteet== Luokka:Elokuvakoulut Luokka:Koulutusyritykset Luokka:Suomen elokuva Luokka:Helsingin oppilaitokset
Messel

Messel on kunta Saksassa, Hessenin osavaltiossa Darmstadt-Dieburgin piirissä. Messelissä on 3 961 asukasta ja pinta-alaltaan kunta on 14,82 neliökilometriä Kunnan kotisivut. Messel mainittiin ensimmäisen kerran jo Lorschin koodeksin eräässä luovutuskirjassa. Messel on kuuluisa lähistöllä sijaitsevasta kaivoksesta, joka kuuluu UNESCOn maailmanperintöluetteloon. Kaivoksesta on löytynyt runsaasti hyväkuntoisia fossiileja 50 miljoonan vuoden takaa. Kunnassa sijaitsee myös Messelin fossili- ja kotiseutumuseo, joka esittelee alueen historiaa ja löytöjä. ==Lähteet== Luokka:Hessenin kunnat
Messier 40

Messier 40 (M40, Winnecke 4) on kaksoistähti Ison karhun tähdistössä noin 510 valovuoden päässä maapallosta. Tähtien magnitudit ovat 9,0 ja 9,3. Nykyisen käsityksen mukaan kyseessä ei ole aito kaksoistähti vaan ns. optinen kaksoistähti. == Lähteet == == Aiheesta muualla == * SEDSin Messier -sivut M40:sta 040 Luokka:Orionin haara Luokka:Kaksoistähdet
Q10

Q10 voi tarkoittaa ainakin seuraavia asioita: * Erästä yleisroolipelijärjestelmää * Koentsyymi Q10:ä eli ubikinonia
Ampumahiihto talviolympialaisissa 1968

X talviolympialaisissa Grenoblessa vuonna 1968 ampumahiihto oli kolmatta kertaa olympialaisten ohjelmassa. Ampumahiihdossa järjestettiin kaksi kilpailutapahtumaa: miesten 20 kilometrin kilpailu sekä 4 × 7,5 kilometrin viesti. == Miehet == === 20 km === Sija Maa Kilpailija 1 Magnar Solberg 1.13.45,9 2 Aleksandr Tihonov 1.14.40,4 3 Vladimir Gundartsev 1.18.24,7 4 Stanisław Szczepaniak 1.18.56,8 5 Arvo Kinnari 1.19.47,9 6 Nikolai Puzanov 1.20.14,5 7 Viktor Mamatov 1.20.20,8 8 Stanisław Łukaszczyk 1.20.28,1 === 4 × 7,5 km viesti === Sija Maa Kilpailijat Aika 1 Aleksandr Tihonov Nikolai Puzanov Viktor Mamatov Vladimir Gundartsev 2.13.02,4 2 Ola Waerhaug Olav Jordet Magnar Solberg Jon Istad 2.14.50,2 3 Lars-Göran Arwidson Tore Eriksson Olle Petrusson Holmfrid Olsson 2.17.26,3 4 Józef Rózak Andrzej Fiedor Stanisław Łukaszczyk Stanisław Szczepaniak 2.20.19,6 5 Juhani Suutarinen Heikki Flöjt Kalevi Vähäkylä Arvo Kinnari 2.20.41,8 6 Heinz Kluge Hans-Gert Jahn Horst Koschka Dieter Speer 2.21.54,5 7 Gheorghe Cimpoia Constant Carabela Nicolae Barbarescu Wilhelm György 2.25.39,8 8 Ralph Wakely Edward Williams William Spencer John Ehrensbeck 2.28.35,5 == Lähteet == * * Luokka:Talviolympialaiset 1968 1968 Luokka:Ranskan hiihto
Paljon onnea vaan

Paljon onnea vaan () on laulu, joka perinteisesti lauletaan henkilölle tämän syntymäpäivän kunniaksi. Kappaleen melodia on peräisin yhdysvaltalaisten siskosten Patty ja Mildred J. Hillin vuonna 1893 säveltämästä laulusta Good Morning to All (). Sanoittajaa ei tiedetä – nykyiset englanninkieliset sanat ilmestyivät ensimmäisen kerran eräässä laulukirjassa vuonna 1924.Happy Birthday Copyright Suomenkieliset sanat on tehnyt Sauvo Puhtila. Laulua lauletaan päivänsankarille usein myös päiväkodeissa ja kouluissa. Joskus päivänsankari saa esittää toivomuksen laulun jälkeen. Laulun tekijänoikeudet ovat rauenneet viimeistään 1. tammikuuta 2017. Yhdysvalloissa laulun tekijänoikeudet päätyivät erään yritysoston kautta vuonna 1998 Warner Chappel -yhtiölle, joka on nykyisin osa Time Warner -konsernia. Oikeus totesi myöhemmin, ettei yhtiö saanut kaupassa sanoituksen tekijänoikeuksia. Suomennoksen tekijänoikeudet ovat voimassa 1. tammikuuta 2085 saakka. == Lähteet == Luokka:Vuoden 1893 kappaleet Luokka:Sauvo Puhtilan sanoittamat kappaleet Luokka:Seulonnan keskeiset artikkelit
Veera Vartiainen

Veera Vartiainen (s. 10. syyskuuta 1983) on suomalainen jalkapalloilija, joka edusti kaudella 2013 Naisten Liigan FC Honkaa. Hänet lainattiin kauden aikana Hongasta Naisten Kakkosta pelaavaan EIF:iin. Vartiaisen kasvattajaseura on EBK, josta hän siirtyi FC Espooseen. Ulkomailta hän on kerännyt kokemusta pelattuaan sveitsiläisessä FC Surseessä ja norjalaisessa Klepp IL:ssä, johon hän siirtyi kaudeksi 2009. Ura Norjassa jäi kuitenkin vajaan kauden mittaiseksi ja hän palasi syksyllä 2009 Suomeen ja edusti kauden loppuun TiPS:iä. Kausina 2010–2012 hän pelasi HJK:ssa Suomen maajoukkueessa Vartiainen on pelannut 14 A-maaottelua ja lähes 40 nuorten maaottelua. ==Lähteet== Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt Luokka:Suomalaiset jalkapallovalmentajat
Tropiclandia

Tropiclandia on Vaasan Vaskiluodossa toimiva kylpylä. Sen omistaa espanjalainen Aspro Parks, joka omisti myös vuonna 2015 suljetun huvipuisto Wasalandian.Kahaner, Tracy: Amusement Park Chains, 2010: A Guide to Who Owns What, National Amusement Park Historical Association 2010. Viitattu 26.6.2017. Kylpylässä on suuren altaan lisäksi kolme poreallasta, pienempiä altaita, kylmäallas ja ulkoallas. Sisätiloissa on kolme liukumäkeä. Vuonna 2005 Tropiclandiaan tuli myös ulkovesipuisto, jossa on erilaisia liukumäkiä ja iso lasten leikkiallas. Kylpylä on auki ympäri vuoden, ulkovesipuisto vain kesäisin. Kylpylä Tropiclandia sijaitsee Scandic Waskian vieressä. Hotellin ja kylpylän välillä on sisäyhteys. Kylpylä ei kuitenkaan ole osa hotellia, joten hotelliasiakkaat eivät voi ilman erillistä sisäänpääsymaksua käyttää kylpylän palveluita. ==Lähteet== Luokka:Suomalaiset kylpylät Luokka:Vaasan rakennukset ja rakennelmat Luokka:Scandic-hotellit Luokka:Vaskiluoto
Kuolemanspiraali

Kuolemanspiraali on Leena Lehtolaisen rikosromaani, joka julkaistiin vuonna 1997 Tammen kustantamana. Kuolemanspiraalin päähenkilö on raskaana oleva poliisi Maria Kallio, jonka tehtävänä on selvittää 16-vuotiaan taitoluistelija Noora Niemisen murha. Kirjan lopussa Kallio synnyttää lapsen, joka on myöhemmissä kirjoissa nimetty Iidaksi. ==Juoni== 16-vuotias taitoluistelijalupaus Noora Nieminen löydetään kuolleena Kati Järvenperän autosta. Raskaana oleva Maria alkaa etsiä tytön murhaajaa. Tehtävä on vaikea, ja samalla Marian raskaus etenee. Yllättäen johtolangat kuitenkin johtavat Marian oikeille jäljille ja saattavat hänet itsensäkin vaaraan. == Lähteet == * http://www.leenalehtolainen.net/kuolemanspiraali.htm Luokka:Leena Lehtolaisen teokset Luokka:Suomalaiset rikosromaanit Luokka:Vuoden 1997 kirjat
Messier 109

Messier 109 on melko himmeä sauvaspiraaligalaksi Iso karhun tähdistössä 55 miljoonan valovuoden päässä. Sen löysi ensimmäisenä Pierre Méchain 12. maaliskuuta 1781 ja Charles Messier luetteloi sen alustavasti muistiinpanoihinsa ilman sijaintia numerolla 99 vuonna 1783.Messier 109 "Viralliseen" Messierin luetteloon se lisättiin yhdessä M108:n kanssa vasta 1953. == Lähteet == ==Aiheesta muualla== *Messier 109 109 M109 3992
Kytkin (konetekniikka)

Kytkin on laite, joka mahdollistaa pyörivään akseliin perustuvan voimansiirron keskeyttämisen. Tyypillisin käyttö kytkimelle on auton ja moottoripyörän voimansiirrossa moottorin ja vaihteiston välissä, jossa kytkimen tarkoituksena on irrottaa vaihteisto moottorista liikkeellelähdön ja vaihteen vaihdon yhteydessä. ==Kytkimen käyttömekanismi== Kytkimiä on erityyppisiä erilaisiin moottoreihin, mutta niiden toimintaperiaate ja tarkoitus ovat aina samat: *Esimerkiksi vaihteellisissa mopoissa kytkin toimii yleensä vaijerin välityksellä, ts. kytkinkahvasta lähtee vaijeri, joka päättyy vipuun, joka puolestaan liikkuessaan työntää kytkinlevyt irti toisistaan aiheuttaen kampiakselilta tulevan ensiövedon häviämisen kytkinkahvan ollessa pohjassa. *Joissain moottoripyörissä kytkin toimii hydraulisesti vaijerivälityksen sijaan. Tämä mahdollistaa jäykemmän kytkimen käyttämisen lihasvoimalla. Myös autoissa on usein käytössä sama menetelmä, joskin autoissa kytkintä käytetään polkimella kahvan sijaan. ==Kytkimen tekniikkaa== Kytkimeen kuuluu monia osia, kuten *kytkinkruunu (monilevykytkimissä, esim. moottoripyörissä) *kytkinlevy(t) *välilevyt (monilevykytkimissä) *toinen ensiöratas *vaihteistoon menevä akseli. Kytkinlevy sijaitsee auton vaihdelaatikossa painelevyn ja vauhtipyörän välissä. Se välittää moottorin tuottaman tehon vaihdelaatikolle, tasauspyörästöön ja siitä edelleen renkaille. Kytkinlevyt ovat nopeasti kuluvia osia. Kun kytkinlevyt ovat liian kuluneet, kytkin alkaa luistaa, ja etenkin kiihdytyksissä moottorin kierrokset nousevat suhteessa nopeammin kuin vetävien pyörien kierrokset. Kytkimen luiston vastakohta on kytkimen laahaus, jolloin ajoneuvo pyrkii vaihde päällä eteenpäin, vaikka kytkin olisi pohjassa. Laahaus on yleensä korjattavissa pelkkiä säätöjä muuttamalla, jos kytkinkruunu on kunnossa (mikäli sellainen on varustuksessa). ===Nestekytkin=== Neste- eli turbiinikytkimessä voima välittyy sitä tuottavalta akselilta vastaanottavalle suljetussa tilassa olevan nesteen liikkeen avulla. Voimaa tuottava puoli saa nesteen pyörimään, ja vastaanottava puoli alkaa liikkua tämän pyörteen voimasta. Kytkeytyminen on nestekytkimessä pehmeää ja siten voimansiirron komponenteille suotuisampaa kuin mekaanisessa levykytkimessä. Normaalin tieliikenteen ajoneuvoissa nestevaihteet eli hydrodynaamiset momentinmuuntimet ovat syrjäyttäneet nestekytkimet jo vuosikymmeniä sitten. Luokka:Autotekniikka Luokka:Seulonnan keskeiset artikkelit
İsmail Cem

İsmail Cem İpekçi (15. helmikuuta 1940 – 24. tammikuuta 2007) oli turkkilainen poliitikko ja maansa entinen ulkoministeri. Cem syntyi Istanbulissa ja valmistui Lausannen yliopiston oikeustieteellisestä tiedekunnasta, Sveitsistä 1963. Hänestä tuli Turkkiin paluun jälkeen lehtimies ja myöhemmin Milliyetin päätoimittaja. Hän oli Turkin radion ja television toimitusjohtaja 1974–1975. Cem valittiin kansanedustajaksi Istanbulista 1987. Hänet valittiin uudelleen Istanbulista 1991 ja vuonna 1995 Kayserista. Cem lähti vuonna 1995 republikaanisesta kansanpuolueesta ja siirtyi demokraattiseen vasemmistopuolueeseen. Hän nousi Turkin kulttuuriministeriksi. Cem toimi Turkin ulkoasiainministerinä vuosina 1997–2002. Hän erosi demokraattisesta vasemmistosta vuonna 2002 ja perusti Uuden Turkin puolueen. Cem kuoli vuonna 2007 keuhkosyöpään, josta oli ollut hoidettavana myös Yhdysvalloissa. Hän oli naimisissa ja hänellä oli lapsia. == Lähteet == Luokka:Tasavaltalaisen kansanpuolueen poliitikot Luokka:Demokraattisen vasemmistopuolueen (Turkki) poliitikot Luokka:Turkin ministerit Luokka:Ulkoministerit Luokka:Kulttuuriministerit Luokka:Turkin suuren kansalliskokouksen jäsenet Luokka:Turkkilaiset päätoimittajat Luokka:Vuonna 1940 syntyneet Luokka:Vuonna 2007 kuolleet
Madelon Baans

Madelon Baans (s. 8. lokakuuta 1977 Rotterdam, Etelä-Hollanti) on alankomaalainen entinen uimari, joka osallistui uransa aikana kolmiin olympialaisiin, alkaen vuodesta 1996. Hän esiintyi viimeisen kerran kansainvälisissä kilpailuissa lyhyen radan EM-kilpailuissa 2005. Baans on 49-kertainen Alankomaiden mestari (24 pitkällä radalla, 25 lyhyellä), ja nykyinen Alankomaiden ennätyksen haltija 100 metrin rintauinnissa sekä pitkällä että lyhyellä radalla. Pitkän radan EM-kilpailuissa 2004 Baans voitti pronssimitalin 4 × 100 metrin sekauintiviestijoukkueen jäsenenä. Samana vuonna, kesäolympialaisissa 2004 hän selviytyi finaaliin samalla matkalla. Hän lopetti uransa vuonna 2006. == Lähteet == *Zwemkroniek.com Luokka:Alankomaalaiset uimarit Luokka:Vuonna 1977 syntyneet Luokka:Elävät henkilöt
Joaquim Agostinho

Joaquim Agostinho (7. huhtikuuta 1943 – 10. toukokuuta 1984) oli portugalilainen pyöräilijä. Agostinho voitti peräkkäisinä vuosina 1970–1972 Portugalin ympäriajon. Hänen kansainvälinen uransa oli alkanut 1968. Agostinho sijoittui myöhempinä vuosinaan myös Ranskan ympäriajon kärkisijoille. Agostinho kuoli vuonna 1984 onnettomuuden aiheuttamiin sisäisiin verenvuotoihin. Luokka:Portugalilaiset maantiepyöräilijät Luokka:Vuonna 1943 syntyneet Luokka:Vuonna 1984 kuolleet
Mikä ihmeen Apulanta?

Mikä ihmeen Apulanta? on vuonna 1993 ilmestynyt Apulannan ensimmäinen EP-levy ja ensimmäinen kokonaan yhtyeen nimissä julkaistu levy – ensimmäinen äänitetty kappale "Miks' ei uni tuu?" oli julkaistu jo aiemmin Levy-yhtiö 1993 -kokoelmalevyllä.http://www.apulanta.fi/Historia/Historia.html Mikä ihmeen Apulanta? äänitettiin kuudessa tunnissa Lahden Kasistudiolla. http://www.apulanta.fi/Levyt/Singlet/Mika_ihmeen_Apulanta_/ Levy jäi basisti Amanda "Mandy" Gaynorin ainoaksi Apulanta-levyksi: hän lähti suoraan studiolta Amerikkaan. ==Kappaleet== (säv/san/sov) # "Ahdistaa" (Wirtanen/Wirtanen/Apulanta) # "Mä haluun vaan rakastaa" (Lautala/Lautala/Apulanta) # "Systeemi kusee" (Lautala/Lautala/Apulanta) # "Elli" (Lautala-Wirtanen/Wirtanen/Apulanta) # "Etsitään" (Wirtanen/Wirtanen/Apulanta) # "Perhosia masussa" (Wirtanen/Wirtanen/Apulanta) # "Kelpaanhan, rakkaani?" (Wirtanen/Wirtanen/Apulanta) # "Irroitetaan käsi" (Apulanta/Apulanta/Apulanta) # "Silmämuna" (Wirtanen/Gaynor/Apulanta) ==Bändin kokoonpano== * Antti Lautala: laulu ja kitara * Simo "Sipe" Santapukki: rummut ja laulu * Mandy Gaynor: basso, pasuuna ja laulu * Toni Wirtanen: laulu ja kitara ===Vierailijat=== * Matti Mikkola ja Tuukka Temonen: Melody-pops- tikkarit ==Lähteet== Luokka:Apulannan EP:t Luokka:Vuoden 1993 albumit
Kaunotar ja hirviö (musikaali)

Kaunotar ja Hirviö on vuonna 1994 ensi-iltansa saanut Disney-musikaali, joka on voittanut konseptina useita Tony-palkintoja. Musikaali perustuu samannimiseen piirroselokuvaan. Musikaalia on esitetty muun muassa New Yorkin Broadwaylla, jossa se on yksi pisimpään esitetyistä musikaaleista. Vuonna 2007 se oli pyörinyt yhteensä 14 vuotta, ja tämä oli myös viimeinen vuosi, jolloin musikaalia esitettiin Lunt-Fontanne Theatressa, missä se oli saanut jo yli 25 miljoonaa katsojaa. Musikaalia on esitetty myös muun muassa Lontoon West Endissä, Los Angelesissä, Sydneyssä, Torontossa, Tokiossa, Kööpenhaminassa, Berliinissä ja Pariisissa. Musiikin on tehnyt Alan Menken, sanat Howard Ashman ja Tim Rice. == Kaunotar ja hirviö -konsepti Suomessa == Kaksi vuotta valmisteltu suomalaisproduktio tuli ensi-iltaan 11. tammikuuta 2007 Helsingin kaupunginteatterissa. Pääosissa suomalaisessa versiossa ovat Marika Westerling Bellana ja Kari Arffman tai vuorottelevasti Sören Lillkung Hirviönä. Kaunotar ja hirviö oli Suomen ensimmäisen Disney-musikaali. Suomalaisessa versiossa pääosassa olevan Marika Westerlingin nimi on Bella, poiketen esimerkiksi Broadwayn versiossa olevasta sekä Disney-elokuvassa käytettävästä nimestä Belle. * Ohjaus: Hans Berndtsson * Suomennos: Liisa Ryömä * Kapellimestari: Henrik Wikström == Laulut == ===Ensimmäinen näytös=== * "Prologue" (Prologi) – kerjäläiseukko * "Belle" (Bella) – Bella, Gaston, Hupakot, Ensemble * "No Matter What" (Oot ainutlaatuinen) – Bella ja Maurice * "Me" (Olen unelmien mies) – Gaston ja Bella * "Belle" kertaus (Rukkaset) – Bella * "Home" (Missä on koti?) – Bella * "Gaston!" (Mikä mies!) – Lefou, Gaston, Ensemble * "How Long Must This Go On?" (Jo uupunut mä oon) – Hirviö * "Be our Guest" (Ole kuin kotonas) – Lumiere, Kippo, Rva. Nokkava, Ensemble * "If I Can't Love Her" (En ole rakkauden arvoinen) – Hirviö ===Toinen näytös=== * "Something There" (Näin jotakin) – Bella, Hirviö, Lumiere, Rva. Nokkava, Gogsworth * "Human Again" (Olla saa taas ihminen) – Lumiere, Rva. Nokkava, Kippo, Kaappi, Gogsworth, Babette, Ensemble * "Maison des Lunes" (Tie hourulaan) – Gaston, Lefou, Sysimys * "Beauty and the Beast" (Ajaton taru) – Rva. Nokkava, Kaappi * "If I Can't Love Her" kertaus (On täyttynyt aika) – Hirviö * "A Change in Me" (Oivallan muutoksen) – Bella * "The Mob Song" (Peto tappakaa!) – Sysimys, Gaston, Ensemble * "Is This Home" (Kodin sain) – Bella * "Trasformation/Finale" (Muodonmuutos/Loppulaulu) – Hirviö, Bella, Ensemble == Aiheesta muualla == * Beauty And The Beast Lunt-Fontanne Theatre * Kaunotar ja Hirviö HKT Luokka:Yhdysvaltalaiset musikaalit‎ Luokka:Kaunotar ja hirviö
Ndiss Kaba Badji

Ndiss Kaba Badji (s. 21. syyskuuta 1983) on senegalilainen pituushyppääjä ja kolmiloikkaaja. Badji sijoittui Kingstonin nuorten MM-kilpailuissa vuonna 2002 kolmiloikassa yhdeksänneksi. Abujan Afrikan kisoissa 2003 hän sai pituushypyssä hopeaa. Seuraavana vuonna hän sijoittui toiseksi Brazzavillen Afrikan mestaruuskilpailujen pituushypyssä, mutta karsiutui pituushypyn loppukilpailusta sekä Budapestin sisäratojen MM-kilpailuissa että Ateenan olympialaisissa. Badjin todettiin IAAF:n testeissä 2005 käyttäneen androstenedioni-nimistä kiellettyä ainetta, mistä hänet määrättiin kahden vuoden kilpailukieltoon. Alger'n Afrikan kisoissa 2007 Badji voitti kultaa kolmiloikassa tuloksella 16,80. Osakan MM-kilpailuissa hän sijoittui pituushypyssä seitsemänneksi hypättyään 801. Addis Abeban Afrikan- mestaruuskilpailuissa 2008 hän voitti kultaa kolmiloikassa tuloksella 17,07. Pekingin olympialaisissa hän oli pituushypyssä kuudes tuloksella 816, mutta jäi kolmiloikan karsinnassa ilman tulosta. IAAF:n yleisurheilufinaalissa hän oli samana syksynä pituushypyssä seitsemäs ja kolmiloikassa kahdeksas. Vuonna 2009 hän karsiutui Berliinin MM-kilpailuissa pituushypyn loppukilpailusta, mutta oli IAAF:n yleisurheilufinaalissa samassa lajissa neljäs. Badji sijoittui pituushypyssä kuudenneksi Dohan sisäratojen MM-kilpailuissa 2010. Hän sai samassa lajissa hopeaa Afrikan-mestaruuskilpailuissa Nairobissa ja sijoittui kuudenneksi maanosien cupissa. Hän sai pituushypyssä pronssia Maputon Afrikan kisoissa 2011. Hän oli viides Istanbulin sisäratojen MM- kilpailuissa 2012. Porto-Novon Afrikan-mestaruuskilpailuissa 2012 Badji voitti pituushypyn tuloksella 804. Hän karsiutui pituushypyn loppukilpailusta Lontoon olympialaisissa 2012 ja Moskovan MM-kilpailuissa 2013. Hän sai pituushypyssä hopeaa Brazzavillen Afrikan kisoissa 2015. Badjin henkilökohtainen pituushyppyennätys on 832 cm, jonka hän hyppäsi Beirutissa 2. lokakuuta 2009. Kolmiloikkaennätyksensä 17,07 m hän teki Addis Abebassa 3. toukokuuta 2008. == Lähteet == Luokka:Senegalilaiset pituushyppääjät Luokka:Senegalilaiset kolmiloikkaajat Luokka:Dopingrikkomuksesta tuomitut yleisurheilijat Luokka:Vuonna 1983 syntyneet Luokka:Elävät henkilöt Luokka:Dopingrikkomuksesta tuomitut senegalilaiset
T.S. ♥ A.L.

T.S. ♥ A.L. on Apulannan ja Tehosekoittimen tekemä Split-EP, jolla yhtyeet versioivat toisiaan. Levy on tehty yhtyeiden keskinäisen kunnioituksen osoittamiseksi ja levystä tuli hieman lisää tunnettavuutta. http://www.apulanta.fi/Historia/Historia.html http://www.apulanta.fi/Levyt/Singlet/T.S._A.L/ ==Kappaleet== Tehosekoitin: # Perhosia masussa (Wirtanen/Wirtanen/Apulanta) # Silmämuna (Wirtanen/Gaynor/Apulanta) Apulanta: # Se johtuu geeneistä (Tehosekoitin) # Ohi on (Tehosekoitin) (säv/san/sov) ==Kokoonpanot== Apulanta: Antti, Tuge, Toni & Sipe Tehosekoitin: Hanski, Arska, Otto & Matti ==Lähteet== Luokka:Vuoden 1994 EP:t Luokka:Apulannan EP:t Luokka:Tehosekoittimen albumit
Seinäpallo

Seinäpallo eli seinis on pihaleikki. Siihen tarvitaan tennispallo tai muu sopiva pallo sekä sopivankokoinen seinä, esimerkiksi 1,5 metriä korkea ja 2–3 metriä leveä. Peliä voi pelata erilaisilla säännöillä. Yhdessä muunnelmassa osanottajat heittävät palloa vuorotellen seinään, ja pallo täytyy heittää siitä kohdasta mihin se on pysähtynyt edellisen heiton jälkeen. Jos heittää seinästä ohi menettää yhden "elämän". Käytettävien elämien määrä sovitaan ennen kuin ryhdytään pelaamaan. Toisessa muunnelmassa pallo pyritään pitämään hallinnassa pudottamatta sitä. Pelaajat tekevät heittosarjoja vuorotellen. Joka heitolla tehdään tietty liike, liikesarja tai temppu, ja otetaan pallo sitten kiinni. ==Lähteet== Luokka:Leikit
Klenie Bimolt

Klena ”Klenie” Geertje Bimolt (s. 8. kesäkuuta 1945 Assen, Drenthe) on entinen alankomaalainen uimari, joka voitti hopeamitalin 4 × 100 metrin sekauintiviestissä kesäolympialaisissa 1964. Hänen joukkuetovereitaan olivat Corrie Winkel, Ada Kok ja Erica Terpstra. Bimolt osallistui myös kesäolympialaisiin 1968, ja voitti 1960-luvulla yhteensä 11 Alankomaiden mestaruutta. Vuonna 1962 hän voitti Leipzigissa pitkän radan EM-kilpailuissa kaksi hopeamitalia, 200 metrin rintauinnissa ja 4 × 100 metrin sekauintiviestissä. == Lähteet == *Members.chello.nl Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1945 syntyneet Luokka:Elävät henkilöt